hu hu hu hu hu hu hu nb en hu hu ja hu fr hu et hu hu fr hu fr hu hu mg hu mg hu mg hu hu mg hu mg hu mg hu hu hu su hu hu hu hu hu hu hu hu hu hu hu hu hu hu hu hu hu hu hu hu hu pl hu en hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de nl ru hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 2.
Ugrás a navigációhoz Ugrás a kereséshez
A bükk sokféleképpen hasznosítható kemény lombos faanyag, Magyarországon elsősorban az európai bükk (Fagus sylvatica) anyaga.
1 Az élő fa
Közép-európai flóraelem. Hegyvidéki fafaj. Termőhelyigényes, szélsőségeket nem tűrő, a kései fagyokra érzékeny. Páradús levegőt igényel, mészkedvelő.
20–40 m magas egyenes, hengeres törzsű fa. Kérge háncsrosttól mentes, sima, szürkészöldes színű. Kéregvastagsága 1–2 cm.
Halványsárgás, világosszürkés, rózsaszínes tónusú anyag. A szíjács és a geszt nehezen különíthető el. Az időnként előforduló vörösesbarna álgeszt a fa betegségének tünete. Kis méretű, szórtan elhelyezkedő pórusai szemmel nemigen láthatók, az évgyűrűk kései pásztájában ritkábbak, ezért itt a fa sötétebb színű. Bélsugarai szélesek, 1 mm körüliek, a sugármetszeten tükröket alkotnak, a húrmetszeten vöröses kis orsókként látszanak.
Lassan és nagyon óvatosan kell szárítani, repedésre, vetemedésre hajlamos.
Minden szerszámmal jól és könnyen megmunkálható, jól késelhető, hámozható. Jól gőzölhető, ettől színe vörösesbarnára változik, használat közbeni stabilitása javul. Gőzölve jól hajlítható.
Jól szegelhető, csavarozható, de repedékenysége miatt előfúrás ajánlatos. Jól ragasztható.
Jól pácolható, előkezelés nélkül is jól lakkozható. Fény hatására idővel sárgul.
Hajlamos a fülledésre, nem időjárásálló, nem tartós, rovarok is gyakran károsítják.
Nagyon sokoldalúan használható faanyag. Bútor-, épület- és szerkezeti fának, bánya- és talpfának, farost- és rétegelt lemez készítésére, papír- és faszéngyártásra alkalmas. Kiváló tűzifa.
Babos – Filló – Somkuti: Haszonfák – ISBN 963-10-2582-9
A lap eredeti címe: „https://hu.wikipedia.org/w/index.php?title=Bükk_(faanyag)&oldid=24820630”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 2., 14:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.